Τέρι Μέντουιν

Ο Τέρενς Κάμερον Μέντουιν (25 Σεπτεμβρίου 1932 - 1 Μαΐου 2024) ήταν Ουαλός ποδοσφαιριστής που έπαιζε στην θέση του δεξιού επιθετικού για τη Σουόνσι Τάουν και την Τότεναμ Χότσπερ. Σε διεθνές επίπεδο, εκπροσώπησε 30 φορές την εθνική ομάδα της Ουαλίας σημειώνοντας και έξι γκολ.

 Πρώιμη ζωή 
Ο πατέρας του Τέρι Μέντουιν ήταν φύλακας που εργαζόταν στη φυλακή του Σουόνσι και ο Τέρι γεννήθηκε σε ένα από τα διαμερίσματα.  Πηγαίνοντας σχολείο στο Σουόνσι, ο Μέντουιν συνέχισε ως αρχηγός της σχολικής ομάδας του Σουόνσι που περιλάμβανε επίσης τον Τζον Τσαρλς.  Μετά το σχολείο σημειώθηκε ότι εργάστηκε στη Morsmith Motors ως εκπαιδευόμενος μηχανικός. 

 Συλλογική καριέρα 
Ο Μέντουιν υπέγραψε ερασιτεχνικά για την ομάδα της «γενέτειράς» του, Σουόνσι Τάουν και το 1949 υπέγραψε επαγγελματικό συμβόλαιο με τον σύλλογο. Τον Ιανουάριο του 1952 έκανε το ντεμπούτο του στην ανώτερη ομάδα εναντίον της Μπλάκμπερν Ρόβερς. Ο Medwin συνέχισε με 147 εμφανίσεις στην Football League με την ομάδα.

Ο Μέντουιν μετακόμισε στην Τότεναμ για £25.000 τον Μάιο του 1956. Σκόραρε δύο φορές στο ντεμπούτο του σε μια νίκη 4–1 επί της Πρέστον Νορθ Εντ στο Ντιπντεϊλ τον Αύγουστο του 1956.  Ο Μέντουιν έπαιξε για την ομάδα μέχρι τον Μάιο του 1963, όταν κατά την διάρκεια μιας περιοδείας στη Νότια Αφρική έσπασε το πόδι του, κάτι που τον ανάγκασε στην πρόωρη απόσυρσή του. Κατά τη διάρκεια της διαμονής του στην ομάδα σημείωσε 72 γκολ σε 215 εμφανίσεις σε όλες τις διοργανώσεις και βοήθησε σημαντικά τον σύλλογο να κερδίσει το νταμπλ την σεζόν 1960–61, και συμμετείχε επίσης στον νικηφόρο τελικό του Κυπέλλου Αγγλίας του 1962. Profile at Spurs webpage

 Διεθνής καριέρα 
Ο Μέντουιν σημείωσε την πρώτη του εμφάνιση για την εθνική ομάδα της Ουαλίας τον Απρίλιο του 1953 σε μια εκτός έδρας νίκη με 3–2 εναντίον της αντίστοιχης ομάδας της Ιρλανδίας.  Εκπροσώπησε την Ουαλία στο Παγκόσμιο Κύπελλο του 1958, παίζοντας σε τέσσερα από τα πέντε παιχνίδια που έδωσε η Ουαλία και σημείωσε το νικητήριο γκολ στον πρώτο γύρο των πλέι-οφ στον αγώνα που έληξε 2–1 εναντίον της Ουγγαρίας και έστειλε την Ουαλία στους προημιτελικούς.  Ήταν ο τελευταίος παίκτης που σκόραρε για την Ουαλία σε τελική φάση μεγάλης διοργάνωσης, μέχρι τον Γκάρεθ Μπέιλ, ο οποίος σκόραρε στον εναρκτήριο αγώνα της Ουαλίας στο Ευρωπαϊκό Πρωτάθλημα του 2016.  Συνολικά κέρδισε 30 συμμετοχές και σκόραρε 6 φορές με την εθνική Ουαλίας από το 1953 μέχρι το 1963. 

 Μετά τη συνταξιοδότηση 
Μετά το τέλος της καριέρας του στο παιχνίδι, ο Μέντουιν προπόνησε την Τσέσχαντ,  δούλεψε στην Κάρντιφ Σίτι, Φούλαμ, Νόριτς Σίτι και ήταν βοηθός προπονητή του Τζον Τόσακ στη Σουόνσι. Profile at Spurs webpage Το 1971, ήταν ο προπονητής μιας επίλεκτης ενδεκάδας παιχτών της Ουαλίας που περιόδευσε στην Ασία και την Ωκεανία, και την οποία προπονούσε ο Ντέιβ Μπόουεν.

Ο Μέντουιν απεβίωσε την 1η Μαΐου 2024, σε ηλικία 91 ετών.

 Διακρίσεις 
Τότεναμ Χότσπερ

 Football League First Division: 1960–61 
 Κύπελλο Αγγλίας: 1960–61, 1961–62 
 FA Community Shield: 1961, 1962 

 Παραπομπές 

Κατηγορία:Προπονητές ποδοσφαίρου
Κατηγορία:Ποδοσφαιριστές Τότεναμ Χότσπερ
Κατηγορία:Ποδοσφαιριστές Σουόνσι Σίτι
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Παγκοσμίου Κυπέλλου 1958
Κατηγορία:Ποδοσφαιριστές Εθνικής Ουαλίας